**ПО СЛУЧАЙ 18 ЯНУАРИ 2020 г. –**

**85 ГОДИНИ ОТ РОЖДЕНИЕТО НА ДАМЯН ДАМЯНОВ**

**И ВЪВ ВРЪЗКА С ПАТРОННИЯ ПРАЗНИК НА ГИМНАЗИЯТА**

**О Б Я В Я В А М Е:**

***І. УЧЕНИЧЕСКИ ЛИТЕРАТУРЕН КОНКУРС НА ТЕМА:***

**,,В СЪРЦЕТО СИ ДА НОСЯ ОБИЧ,**

**А ВЪВ ОЧИТЕ – НЕБЕСА!”**

***(От стихотворението „Желание“ – стихосбирка „Вчера по същото време“, 1971 г.)***

**Условия за участие:**

В конкурса имат право да участват ученици от ІV до ХІІ клас. Жанровете за отделните възрастови групи:

1) Първа възрастова група (ІV,V, VІ клас) - приказка, стихотворение, разказ;

2) Втора възрастова група (VІІ, VІІІ, ІХ клас) - приказка, стихотворение, разказ, есе;

3) Трета възрастова група (Х, ХІ, ХІІ клас) – стихотворение, разказ, есе.

Творбите за конкурса могат да бъдат до 3 (три) на брой с обем до 2 (две) стандартни машинописни страници, всяка с обозначени на тях трите имена, класа, училището и телефон. Те могат да бъдат изпратени на хартиен носител или на електронния адрес на училището: phg\_sliven@abv.bg.

**Срок за представяне на творбите: 20.12.2019 г.**

***ІІ. ЛИТЕРАТУРЕН КОНКУРС ЗА УЧИТЕЛИ НА ТЕМА:***

**,,ДУШАТА МИ – ВРАТА БЕЗ КЛЮЧ...”**

***(От стихотворението „Предупреждение“ – стихосбирка ,,Да бяха хляб”, 1977 г.)***

В конкурса участват учители творци.

Жанровете могат да бъдат стихотворение, разказ, есе, фрагмент, импресия. Творбите за конкурса могат да бъдат до 3/три/ с обем до 2/две/ стандартни машинописни страници, всяка с обозначени на тях трите имена, адрес, телефон за връзка или електронен адрес. Те могат да бъдат изпратени на хартиен носител или на електронния адрес на училището: phg\_sliven@abv.bg.

**Срок за представяне на творбите: 20.12.2019 г.**

***ІІІ. РЕЦИТАТОРСКИ КОНКУРС НА ТЕМА:***

**,,МАГИЯТА НА ДАМЯНОВОТО СЛОВО”**

**Условия за участие:**

В конкурса имат право да участват ученици от ІV до ХІІ клас с изпълнение по избор на творба на Дамян Дамянов. Класирането ще се извърши в посочените вече възрастови групи.

Молим участниците от едно училище да не се явяват с една и съща творба на рецитала!

**Заявка за участие до 08.01.2020 г.**

***ІV.* *КОНКУРС ЗА РИСУНКА (ГРАФИКА, КОЛАЖ), ЕЛЕКТРОНЕН ПОСТЕР***

***ПО СТИХОТВОРЕНИЯТА НА ДАМЯН ДАМЯНОВ***

**,,МОЯТА УЛИЦА”, ,,ГРОЗДОБЕР”, ,,ЕСЕН”**

**Условия за участие:**

В конкурса имат право да участват ученици от ІV до ХІІ клас. Класирането ще се извърши в посочените вече възрастови групи. Творбите за конкурса могат да бъдат до 3 /три/ на брой, всяка с обозначени на тях трите имена, класа, училището и телефон. Постерите във формат .jpg или .pdf следва да съдържат подходяща илюстрация на поетичните текстове и да бъдат изпратени на електронния ни адрес: [phg\_sliven@abv.bg](mailto:phg_sliven@abv.bg)

**Срок за представяне на творбите: 08.01.2020 г.**

**V. *КОНКУРС ЗА ВИДЕОКЛИП НА ТЕМA:***

**„ПОЕЗИЯТА НА ДАМЯН ДАМЯНОВ”**

**Условия за участие:**

Всеки участник в конкурса може да представи един видеоклип с максимална продължителност до 3 минути. Във всеки клип авторът (авторите) могат да ползват отделна поетична творба на Дамян Дамянов. Видеоклиповете следва да бъдат публикувани/споделени в сайта за споделяне на видеоклипове You tube, а линк към клипа, придружен от пряка информация за автора (авторите), както и координати за връзка с участника, трябва да бъдат изпратени на електронния адрес на ПХГ „Дамян Дамянов”: [phg\_sliven@abv.bg](mailto:phg_sliven@abv.bg)

Със заявяването на участие в конкурса всеки участник гарантира, че предоставеният от него видеоклип е авторски, не накърнява никакви права на потенциални трети страни и не нарушава никакви закони, вкл. Закона за авторско право и сродните му права.

Участниците запазват авторските си права върху предоставените видеоклипове, но с участието си в конкурса предоставят на организаторите правото да използват безвъзмездно видеоклиповете в бъдещата си дейност.

В конкурса могат да участват ученици от всички български училища в страната и чужбина.

**Срок за участие в конкурса: 08.01.2020 г.**

**Връчването на наградите ще бъде на 17 януари 2020 година. Информация за победителите в конкурсите ще публикуваме своевременно в сайта на гимназията - www.hg.sliven.net.**

**ЗА КОНТАКТИ:**

**Адрес: 8800, гр. Сливен, ул.,,Граф Игнатиев” № 3**

**Профилирана хуманитарна гимназия ,,Дамян Дамянов”**

**тел. 044/66 31 76**

**ел.адрес: [phg\_sliven@abv.bg](mailto:phg_sliven@abv.bg)**

**Творбите ще бъдат оценявани от компетентно жури.**

**ЖЕЛАЕМ ВИ ПОЛЗОТВОРНА ТВОРЧЕСКА ДЕЙНОСТ!**